North Sentinel, unul dintre ultimele mari mistere de pe Pământ. Nicio persoană care a pășit pe țărm nu s-a mai întors de pe insulă
Santinelezii, locuitorii insulei North Sentinel din Golful Bengal, au trăit complet izolați de restul lumii timp de zeci de mii de ani, aceștia fiind urmașii direcți ai celor mai vechi populații care au plecat din Africa și s-au stabilit în diverse alte părți de pe glob, scrie revista Forbes. Băștinașii atacă pe oricine se apropie de insulă, ceea ce înseamnă că stilul de viață, limba lor și multe alte detalii despre acest trib misterios neatins de civilizația modernă au rămas total necunoscute.